રાજકોટ શહેરમાં એક તરફ કાતિલ ઠંડીએ માઝા મૂકી છે ત્યારે ગત રાત્રે પોલીસ કમિશ્નરના બંગલા પાસે જ ઘરે જતા પેઢીના માર્કેટિંગ મેનેજર વૃદ્ધના એક્ટીવાને આંતરી મંકી ટોપી પહેરીને આવેલ ત્રણ શખ્સોએ મારવાની બીક દેખાડી ચાવી છીનવી લઇ ડેકીમાંથી 1.86 લાખ રોકડા લૂંટી નાશી જતા ચકચાર મચી જવા પામી છે ઘટનાને પગલે ઉચ્ચ અધિકારીઓનો કાફલો દોડી ગયો હતો અને સીસીટીવી ચેક કરતા લૂંટારુ ત્રિપુટી નંબર વિનાનું બાઈક લઈને રેલનગર અન્ડરબ્રીજથી મોરબી રોડ, બેડી ચોકડી થઇ કુવાડવા તરફ જતા હોય તેવું જોવા મળ્યું હતું જેથી જુદી જુદી ટીમોએ કુવાડવા તરફ તપાસ આદરી હતી જો કે સવાર સુધી લૂંટારૃઓના કોઈ સગડ મળ્યા ન હતા આ લૂંટમાં જાણભેદુ જ હોવાની દ્રઢ શંકા સેવાઈ રહી છે.